ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کے وزیر جناب نتن گڈکری نے کہاکہ سڑک حادثات سے ہونے والی اموات خطرناک صورت اختیار کر رہی ہے، 2025 تک سڑک حادثات کی وجہ سے ہونے والی اموات کو 50فیصد تک کم کرنےکی کوششوں میں تعاون مانگا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سبھی فریقوں سے سڑک حادثات کی وجہ سے ہونے والی اموات کو کم کرنے کی ہر ممکن کوشش کرنے کی بات کہی ہے، جس سے یہ یقینی بنایا جا سکے کہ 2025 تک سڑک حادثات سے ہونے والی اموات میں 50 فیصد تک کی کمی ہو سکے۔انہوں نے کہا کہ سڑک حادثات میں ہونے والی اموات کی وجہ سے صورتحال خطرناک ہو رہی ہے اور ہندوستان سڑک حادثات کے معاملے میں پہلے مقام پر ، امریکہ اور چین سے آگے ہے۔ جناب گڈکری نے ہندوستان میں روڈ سیفٹی چیلنجوں اور ایک کارروائی منصوبے کی تیاریوں پر روڈ سیفٹی سے متعلق ادارے آئی آر ایف کے انڈیا چیپٹر کے ذریعے منعقد ایک ویبینار سیریز کے افتتاح کے موقع پر یہ بات کہی۔ انہوں نے کہا کہ ملک میں ہر سال سڑک حادثات میں تقریباً 1.5 لاکھ لوگوں کو جانیں ضائع ہوتی ہیں اور 4.5 لاکھ سے زیادہ لوگ ان حادثات میں زخمی ہوتے ہیں۔ جناب گڈکری نے کہا کہ ہندوستان میں سڑک حادثات میں روزانہ 415 لوگ ہلاک ہوتے ہیں۔ انہوں نے بتایا کہ سڑک حادثات کی وجہ سے مجموعی گھریلو پیداوار  کے 3.14 فیصد کے برابر سماجی، معاشی نقصان اٹھانا پڑتا ہے اور 70 فیصد اموات 18 سے 45 سال کی عمر کے لوگوں میں ہوتی ہیں۔
اپنی وزارت کے ذریعے کی گئی کوششوں کو نمایاں کرتے ہوئے جناب گڈکری نے کہا کہ انجینئرنگ ، ایجوکیشن، انفورسمنٹ اور بہتر ایمرجنسی دیکھ بھال کی خدمات اس مسئلے سے نمٹنے کے لئے کئے گئے کچھ اقدامات ہیں۔انہوں نے کہا کہ وزارت شاہراہوں کے نیٹ ورک پر نشان زد کئے گئے 5000 سے زائدحادثات والے مقامات کو درست کر نے کا کام کر رہی ہے، اور سیفٹی کے لئے 40 ہزار کلو میٹر سے زیادہ طویل سڑک کا آڈٹ کیا جا رہا ہے۔
انہوں نے کہا کہ حکومت نے ریاستوں کی ترغیبات کے لئے ریاستی امدادی پروگرام کی تجویز رکھی ہے، جس کے لئے مرکزی حکومت ریاستوں کو روڈ سیفٹی میں بہتری لانے کےلئے 14000کروڑ روپے کی رقم فراہم کر رہی ہے۔ سڑک ٹرانسپورٹ اور شاہراہوں کے مرکزی وزیر نے روڈ سیفٹی کو عام طور پر ایک کردار سازی سے متعلق معاملہ بتاتے ہوئے کہا کہ اسے بلاک سے تعلقہ کی سطح تک کوآرڈینیشن کو فروغ دینے کےلئے کوآپریٹیو وفاقیت کی ضرورت ہے۔
اس وقت ہندوستان میں روڈ سیفٹی ماہ منایا جا رہا ہے، تاکہ روڈ سیفٹی کے تعلق سے بیداری پیدا کی جا سکے۔ اس سال 12 ویبینار سیریز کے توسط سے ملک بھر میں روڈ سیفٹی کے سبھی پہلوؤں کو شامل کیا جائے گا۔
وزارت اطلاعات ونشریات
ڈی ڈی انڈیا وائی یو پی پی ٹی وی پر۔عالمی او ٹی ٹی پلیٹ فارم کی رسائی میں توسیع ہوئی
ڈی ڈی انڈیا چینل کی عالمی رسائی میں توسیع کرنے سے متعلق اپنے ویژن پر کام کرتے ہوئے اور عالمی پلیٹ فارموں اور سطحوں پر مختلف بین الاقوامی حالات و واقعات کے بارے میں بھارت کے نقطۂ نظر کو پیش کرنے کی غرض سے اور دنیا کے سامنے بھارت کی ثقافت اور اقدار کی نمائش کی خاطر ، بھارت کے سرکاری براڈ کاسٹر یعنی نشریاتی ادارے پر سار بھارتی نے ایک اوور دی ٹاپ  پلیٹ فارم ۔وائی یو پی پی ٹی وی کے ساتھ مفاہمت کی ایک یادداشت پر دستخط کئے ہیں۔ وائی یو پی پی ٹی وی دنیا بھر کے ٹیلی ویژن کے ناظرین کے لئے ایک داخلی دروازہ ہے۔
اس کے ساتھ ہی ڈی ڈی انڈیا اب ، امریکہ ، برطانیہ،یوروپ ،مشرق وسطیٰ ،سنگاپور،آسٹریلیا اور نیوزی لینڈ میں وائی یو پی پی ٹی وی کے او ٹی ٹی پلیٹ فارم پر دستیاب ہے۔
پرسار بھارتی کا بین الاقوامی چینل ، ڈی ڈی انڈیا ، دنیا بھر کے لئے بھارت کے تعارف کا ذریعہ ہے۔ ڈی ڈی انڈیا ، اپنے مختلف النوع پروگراموں کے ذریعہ ،بین الاقوامی ناظرین کو سبھی گھریلو اور عالمی حالات وواقعات کے بارے میں بھارت کے نقطۂ نظر کو پیش کرتا ہے۔ڈی ڈی انڈیا 190 سے زیادہ ملکوں میں دستیاب ہے اور یہ بھارت اور دنیا بھر میں پھیلے بھارتی نژاد کے درمیان ایک پُل کے طور پر بھی کام کرتا ہے۔
وائی یو پی پی ٹی وی کے ذریعہ ،کوئی بھی شخص دنیا میں کہیں بھی اور کسی بھی وقت براہ راست ٹی وی پروگراموں کو دیکھ سکتا ہے۔ وائی یو پی پی ٹی وی نے بھارت کے ٹی وی چینلوں کو دنیا بھر میں آسانی کے ساتھ اور باکفایت دستیاب کرادیا ہے۔
مواد کی پیش کش سے متعلق سمجھوتے پر پرسار بھارتی کے سی ای او ششی شیکھر ویمپتی اور وائی یو پی پی ٹی وی کے بانی اور سی ای او اودے ریڈی نے دستخط کئے۔
ریلوے کی وزارت
ریلوے بھرتی بورڈ کے لیول -1 کے نتائج کے بارے میں غلط معلومات پھیلائی جارہی ہیں
لیول-1 کے نتائج کی تیاری کے لئے کوئی نیا طریقہ وضع نہیں کیا گیا ہے
سنٹرلائزڈ روزگار کے نوٹی فکیشن کےمطابق امیدواروں کے ذریعہ حاصل کئے گئے مارکس، نورملائزیشن کی شرط ہے
نورملائزیشن پر امیدواروں کے زریعہ امتحان کے پیپر کے کل مارکس سے زیادہ امیدوار کے ذریعہ حاصل کیا جاسکتا ہے
نورملائزیشن کا یہ طریقہ سال 2000 سے اب تک تقریباً 19 سال سے اپنایا جارہا ہے
نئی دہلی، 6 مارچ / ریلوے بھرتی بورڈ  نے 10 فروری 2018 کو سینٹرلائزڈ امپلائمنٹ نوٹی فکیشن  کے ذریعہ 62،907 خالی اسامیوں کے لئے آن لائن درخواستیں طلب کی تھیں۔ 1،89،78،913 درخواستیں ریکارڈ تعداد آن لائن موصول کی گئی ہیں۔ کمپیوٹر پر مبنی دنیا کی سب سے بڑی جانچ 2018-09-17 سے 2018-12-17 تک یعنی 51 دن 152 شفٹوں میں کامیابی کے ساتھ یہ جانچ منعقد کی گئی۔ مذکورہ بالا کمپیوٹر پر مبنی جانچ کے نتائج کا 2009-3-4 اعلان کیا گیا۔
سینٹرلائزڈ نوٹی امپلائمنٹ نوٹی فکیشن  02/2018 کے ‘‘ اہم ہدایات’’ نام سے سرخی کے تحت اس کے پیرا گراف نمبر 7 میں یہ کہا گیا ہے کہ امیدوار کے ذریعہ حاصل کئے گئے مارکس نرملائزیشن کی شرط ہوں گے۔ آر آر بی کے ذریعہ امتحان میں شامل ہونے والے امیدواروں کی کثیر تعداد کے نتائج کا اعلان کردیا ہے اور اس کے لئے مذکورہ بالا طریقہ کار کو ہی اپنایا گیا ہے۔ کمپیوٹر پر مبنی جانچ کے نتائج کی تیاری کا کوئی نیا طریقہ کار شروع نہیں کیا گیا ہے۔ امیدواروں کے نام کی شارٹ لسٹنگ خاص طور پر امیدوار کی لیاقت کی بنیاد پر کی گئی ہے جس میں نرملائزیشن کے درج ذیل ٹائم ٹیسٹیڈ طریقہ کار کو اپنایا گیا ہے۔
امیدوار کے لئے نرملائزڈ اسکور 
جہاں Xn=+Yav,
S 2 نرملائزیشین کی بنیاد کے طور پر سب سے زیادہ اوسط اسکور کے ساتھ شفٹ کا اسٹینڈرڈ ڈیویشن  کو لیا گیا ہے۔
S 1 شفٹ کے لئے اسٹینڈرڈ ڈیویشن  جس کے مارکس کو نرملائزڈ کیا جانا ہے۔ 
X امیدوار کا خام اسکور
Xav شفٹ کا آسان اوسط
Yav سب سے زیادہ اوسط کے ساتھ شفٹ کے موازنے کا اوسط ۔
سال 2000 سے تمام آر آر بی امتحانات/کمپیوٹر پر مبنی جانچ کے لئے اس نرملائزیشن طریقہ کار کو اپنایا گیا ہے۔
یہ غیر معمول کی بات نہیں ہے کہ نرملائزیشن کے تعلق سے امیدوار کے ذریعہ حاصل کئے گئے مارکس کو ایک امتحان کے پیپر کے کل مارکس سے زائد ہوگا۔ آر آر بی کے پہلے کے امتحانات میں ایسے واقعات دیکھے گئے ہیں جہاں امیدواروں کے ذریعہ حاصل کئے گئے مارکس امتحان کے کل مارکس سے زیادہ تھے۔ سی ای این 2/2018 کے نتائج میں ایسی کوئی غیر معمولی بات نہیں ہے کہ ان کے امیدواروں کے ذریعہ حاصل کئے گئے خام مارکس ان کے نرملائزڈ مارکس سے انحراف کرتے ہیں۔
لیول- 1  کمپوٹر پر مبنی جانچ  میں کسی بھی امیدوار کے ذریعہ حاصل کئے گئے زائد از زائد نارملائزڈ مارکس 126.13 ہے۔ اس سے زیادہ کوئی بھی دوسرا نمبر خالصاً ملاوٹ والا ہے۔
نتائج کی اشاعت سے قبل تمام امیدواروں کے ذریعہ سوال نامے ، ماسٹر آنسر کی اور ان کی کاپی کا از خود لیا گیا جائزہ کی خفیہ طور پر جانچ کی گئی۔ اعتراض کرنے والوں کو 14 جنوری سے 20 جنوری 2019 تک امیدواروں تک رسائی حاصل کرنے دی گئی۔ اس مدت کے دوران 1.58 امیدواروں میں اپنے اعتراضات داخل کئے جن پر غور کیا گیا ہے اور ان کے جوابات کا ازسرنو جائزہ لیا گیا۔
یہاں یہ بات قابل ذکر ہے کہ 1.5 لاکھ روزگار کے علاوہ ریلویز آئندہ دو برسوں کے دوران 2.3 لاکھ سے زائد افراد کو بھرتی کرے گی۔ ان سبھی جاری عمل کو ملا لیں تو بھارتیہ ریلویز کے ذریعہ کل چار لاکھ روزگار مہیا کرایا جائے گا۔
۔۔۔۔۔۔۔۔۔۔۔
م ن ۔ش س ۔ ج۔
U- 1408
(Visitor Counter : 84
وزیراعظم کا دفتر
وزیر اعظم نے برسوں سے اپنی تقریروں میں بیان کردہ بدھ کے پی آئی بی کے کتابچہ کا اشتراک کیا ہے
وزیر اعظم جناب نریندر مودی کل صبح 10 بجے دہلی میں عالمی بدھ سمٹ سے خطاب کریں گے۔
وزیر اعظم نے پریس انفارمیشن بیورو کی طرف سے تیار کردہ ایک کتابچہ کا اشتراک کیا ہے جو وزیر اعظم کی تقاریر اور بھگوان بدھ اور بدھ مذہب کی فکر کے اہم تذکروں کی تالیف ہے۔
وزیر اعظم نے پریس انفارمیشن بیورو کے ایک ٹویٹ کا حوالہ دیتے ہوئے ٹویٹ کیا:
”کل 20 اپریل کو صبح 10 بجے، دہلی میں عالمی بدھ سمٹ سے خطاب کریں گے۔ یہ سمٹ مختلف لوگوں کو ایک ساتھ لاتی ہے جنہوں نے بھگوان بدھ کے نظریات کو مزید مقبول بنانے کے لیے کام کیا ہے۔“
درج ذیل لنک سے کتابچہ تک رسائی کی جا سکتی ہے
انگریزی کتابچہ
https://static.pib.gov.in/WriteReadData/specificdocs/documents/2023/apr/doc2023419182601.pdf
ہندی کتابچہ
https://static.pib.gov.in/WriteReadData/specificdocs/documents/2023/apr/doc2023419182701.pdf
امور صارفین، خوراک اور عوامی تقسیم کی وزارت
فوڈ کارپوریشن آف انڈیا کے ذریعہ گندم کی چھٹی ای نیلامی کا انعقاد
23 خطوں میں 611 ڈپووں سے 10.69 لاکھ میٹرک ٹن گندم کی پیشکش کی گئی
چھٹی ای نیلامی میں 4.91 لاکھ میٹرک ٹن گندم 970 بولی دہندگان کو فروخت ہوئی
گیہوں اور آٹے کی قیمتوں کو کنٹرول کرنے کے لیے مارکیٹ سے متعلق اقدامات کے سلسلے میں حکومت ہند کی پہل قدمی کے ایک حصے کے طور پر، گندم کی ہفتہ وار ای نیلامی کے سلسلے میں، 15.03.2023 کو فوڈ کارپوریشن آف انڈیا کے ذریعے 6ویں ای نیلامی کا انعقاد کیا گیا۔ ایف سی آئی کے 23 علاقوں میں 611 ڈپووں سے کل 10.69 ایل ایم ٹی گندم کی پیشکش کی گئی اور 970 بولی دہندگان کو 4.91 ایل ایم ٹی گندم فروخت کی گئی۔
چھٹی ای نیلامی میں، کل ہندوزن شدہ اوسط ریزرو قیمت روپے کے مقابلے میں۔ 2140.46/کوئنٹل، وزنی اوسط فروخت کی قیمت 2214.32 روپے/کوئنٹل موصول ہوئی۔ 6 ویں نیلامی میں 100 سے 499 میٹرک ٹن تک کی مقدار کی زیادہ سے زیادہ مانگ تھی جس کے بعد 500-999 میٹرک ٹن کی مقدار اور اس کے بعد 50-100 میٹرک ٹن مقدار کی سطح تھی۔
پہلی نیلامی یکم اور 2 فروری 2023 کو ہوئی تھی جس میں 9.13 لاکھ میٹرک ٹن 1016 بولی دہندگان کو 2474/کوئنٹل روپے کی اوسط قیمت پر فروخت کیا گیا تھا۔ فروری 2023 کو دوسری نیلامی میں 3.85 ایل ایم ٹی کی مقدار 1060 بولی دہندگان کو 2338/کوئنٹل روپے کی وزنی اوسط قیمت پر فروخت کی گئی۔ تیسری ای نیلامی کے دوران 875 کامیاب بولی دہندگان کو 5.07 ایل ایم ٹی فروخت کی گئی جس کی وزن شدہ اوسط قیمت 2173 روپے فی کوئنٹل اور 5.40 ایل ایم ٹی چوتھی ای نیلامی کے دوران 1049 کامیاب بولی دہندگان کو 2193.82 روپے فی کوئنٹل کی وزن شدہ اوسط قیمت کے ساتھ فروخت ہوئی۔ پانچویں ای نیلامی میں، 5.39 ایل ایم ٹی 1248 بولی دہندگان کو 2197.91/کوئنٹل روپے کی اوسط قیمت پر فروخت کی گئی۔
5ویں ای نیلامی تک 28.86 ایل ایم ٹی گندم کا ذخیرہ فروخت ہو چکا ہے جس کے مقابلے میں 14.03.2023 تک 23.30 ایل ایم ٹی گندم اٹھا لی گئی ہے۔
چھٹی ای نیلامی کے بعد، او ایم ایس ایس  کے تحت گندم کی مجموعی فروخت 45 ایل ایم ٹی کی مجموعی مختص شدہ مقدار کے مقابلے میں 33.77 ایل ایم ٹی تک پہنچ گئی ہے۔ اس فروخت نے پورے ملک میں گندم اور آٹے کی قیمتوں کو نرم کرنے میں اہم اثر ڈالا ہے جو کہ او ایم ایس ایس  کے تحت گندم کی کھلی فروخت کے لیے مستقبل کے ٹینڈرز کے ساتھ مستحکم رہنے کا امکان ہے۔
کیمیکلز اور فرٹیلائزر کی وزارت
آج ’جن اوشدھی دِوس ‘ ہفتہ کے تیسرے دن کی تقریبات منائی گئیں
’ٹیچ دیم ینگ‘ کے موضوع پر بیداری کا خصوصی پروگرام منعقد
نئی دہلی، 04 مارچ2021: آج ’جن اوشدھی دِوس ‘ ہفتہ کے تیسرے دن کے موقع پر بی پی پی آئی ، جن اوشدھی متر اور جن اوشدھی کیندر کے مالکان پر مبنی ٹیم نے ملک بھر میں ’ٹیچ دیم ینگ‘ کے موضوع پر بیداری کا خصوصی پروگرام منعقدکیا ۔اس پروگرام کے تحت بی پی پی آئی کے حکام نے اسکولوں ، کالجوں ، ادارو ں کادورہ کیا ، شرکاء کے ساتھ تبادلہ خیال کیا اور انہیں پردھان منتری بھارتیہ جن اوشدھی پریوجنا کے ذریعہ پیش کردہ جن اوشدھی اور صنعت کا ری کے مواقعوں کے بارے میں معلومات فراہم کیں۔
اس سرگرمی کے ایک حصے کے طورپر صحت اور صفائی ستھرائی کی تعلیم کے پروگرام منعقد کئے گئے ، اس کا مقصد جن اوشدھی کیندر وں میں کہیں کم قیمت پر دستیاب مختلف اعلیٰ معیاری مصنوعات کے بارے میں معلومات فراہم کرنا تھا۔خواتین طالبات کو حکومت ہند کے ذریعہ ، سویدھا سینٹری نیپکنس کو ایک روپیہ فی پیڈ کی نئی قیمت کے ساتھ دوبارہ شروع کرنے کے بارے میں مطلع کیا گیا۔سرکار کا یہ اہم قدم ہندوستان میں اُن خواتین کی صحت اور صفائی ستھرائی کو یقینی بنائے گا، جو سینٹری نیپکنس کو نہ خریدنے کی استطاعت کے باعث ماہانہ حیض کے دوران غیر صحت مند طریقے استعمال کرتی ہیں۔جن اوشدھی سویدھا ملک بھر میں 7400 پی ایم بی جے پی سے زیادہ کیندروں پر فروخت کے لئے دستیاب کی جارہی ہیں۔28 فروری 2021 تک ان کیندروں کے ذریعہ 11.18 کروڑ پیڈس فروخت کئے جاچکے ہیں۔
7 - مارچ 2021 کو تیسرا جن اوشدھی دوس ’’ سیوا بھی –روزگار بھی ‘‘ کے موضوع کے ساتھ منایا جارہا ہے۔ جن اوشدھی دوس ہفتہ کا آغاز یکم مارچ سے ہوا ، جس میں ملک بھر میں، صحت جانچ کیمپس ، جن اوشدھی پریچرچا ، ٹیچ دیم ینگ ، سویدھا سے سمان وغیرہ جیسی مختلف سرگرمیوں کا انعقاد کیا گیا۔
وزیراعظم کا دفتر
وزیراعظم نریندر مودی نےملک میں 10 مزید مرطوب زمینوں کو رامسار مقامات کے طور پر نامزد کرنے کے بعد خوشی کااظہار کیا
وزیراعظم جناب نریندر مودی نے اس بات پر خوشی کااظہار کیا ہے کہ ملک میں 10 مزید مرطوب زمینوں کو رامسار مقامات کے طور نامزد کیا گیا ہے ۔
وزیر اعظم نے ٹویٹ کیا کہ:
’’ماحولیات سے لگاؤ رکھنے والا ہر شخص اس بات پر خوشی محسوس کرے گا کہ ہندوستان میں 10 مزید مرطوب زمینوں کورامسار مقامات کے طوپر نامزد کیا گیا ہے۔ پچھلے مہینے اسی طرح کے 5 مقامات کو مرطوب زمین کے طورپر تسلیم کیا گیا تھا ۔ اس سے قدرت اطراف مقامات کا تحفظ کے تئیں ہماری عہد بستگی مزید گہری ہوگی‘‘۔
مکانات اور شہری غریبی کے خاتمے کی وزارت
بینگلورو نے پلاسٹک کی لعنت سے نمٹنے کے لئے اقدامات کئے
پلاسٹک کی لعنت سے نمٹنا شاید تیزی سے شہر کاری کا سب سے بڑا چیلنج رہا ہے۔ پلاسٹک ہر ایک کی روزمرہ کی زندگی کا حصہ بن چکی ہے اور اس لیے اس سے مکمل طور پر چھٹکارا پانا ہمیشہ ایک مشکل کام رہا ہے۔ تاہم، اس بڑے کام کی پرواہ نہ کرتے ہوئے ، شہروں نے اس سے نمٹنے کے لیے کمر کس لی ہے۔
کرناٹک کا دارالحکومت بنگلورو ان شہروں میں سے ایک ہے، جس نے ہر ایک کی روزمرہ کی زندگی کو پلاسٹک کے استعمال سے نجات دلانے کے لیے اختراع کا استعمال کیا ہے۔ سووچھتا ہی سیوا مہم کے تحت، بروہت بنگلورو مہانگر پالیکے  کی طرف سے "نو اسٹرا ناریل چیلنج" کا آغاز کیا گیا ہے، تاکہ شہر کے ہر حصے میں ناریل فروش کرنے والوں سے جڑے پلاسٹک کے کچرے کے بڑے مسئلے کو حل کیا جاسکے ۔ ایک بار استعمال ہونے والی پلاسٹک کو روکنے کے لیے انتھک کوششوں کے باوجود، بی بی ایم پی کے اہلکا روں نے دیکھا کہ بہت سے ناریل فروش پلاسٹک کے اسٹرا کا مسلسل استعمال کر رہے ہیں۔ اس سے یہ مشکل مزید بڑھ گئی کہ کاغذی کے اسٹرا ، اگرچہ کم نقصان دہ ہیں، لیکن یہ مہنگے ہوتے ہیں اور آسانی سے دستیاب نہیں ہوتے ، جس سے دکانداروں کے لیے پلاسٹک کے استعمال کو ترک کرنا مشکل امر بن گیا ہے۔
اس چیلنج کے جواب میں، بی بی ایم پی نے ایک سرگرم طریقہ کار اختیار کرنے کا فیصلہ کیا ہے۔ "نو اسٹرا ناریل چیلنج" نہ صرف پلاسٹک کے اسٹرا کے استعمال کی حوصلہ شکنی کے لیے متعارف کرایا گیا، بلکہ "اپنا کپ خود لاؤ" کے تصور کی حوصلہ افزائی کے لیے کیا گیا تھا۔ بیداری کی مہم کی ایک سیریز کے ذریعے، بی بی ایم پی کا مقصد دکانداروں اور صارفین دونوں کے درمیان ماحول سے متعلق شعور پیدا کرنا ہے۔ دکانداروں سے نہ صرف پلاسٹک کے اسٹرا کو ختم کرنے کی تاکید کی گئی، بلکہ انہیں پائیدار متبادل کو اپنانے کی ترغیب بھی دی گئی، جیسے اسٹرا کے بغیر ناریل کا پانی پیش کرنا یا ماحول دوست آپشنز پیش کرنا ہے۔ اس اختراعی قدم نے ناریل فروشوں کے ساتھ ساتھ عوام میں ذمہ داری کے احساس کو فروغ دیا اور اس بات کو واضح کیا کہ ہمارے روزمرہ کے معمولات میں چھوٹی چھوٹی تبدیلیاں بھی بنگلورو کی شاندار سڑکوں پر پلاسٹک کی آلودگی کے خلاف جدو جہد میں اجتماعی طور پر کافی اثر ڈال سکتی ہیں۔ اس چیلنج کا اہتمام شہر کے مختلف مقامات پر 50 کے قریب ناریل فروشوں کے ساتھ کیا گیا۔ یہ چیلنج انڈین پلاگ مین اینڈ کپ مین  اور بی بی ایم پی مارشل یونٹ کے شرکاء نے رضاکارانہ طور پر پیش کیا۔ طویل سفر ہمیشہ پہلے قدم سے شروع ہوتا ہے اور بی بی ایم پی نے ابھی صحیح قدم اٹھایا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9905
(Visitor Counter : 39
وزارت دفاع
ہندوستانی فوج کے سربراہ کا دورہ ٔامریکہ
نئی دہلی، یکم اپریل : ہندوستانی فوج کے سربراہ چیف آف آرمی اسٹاف جنرل بپن راوت 2اپریل کو امریکہ کے سرکاری دورے پرروانہ ہوں گے ۔ ان کے اس دورے کی مدت 2اپریل سے 5اپریل ، 2019تک ہوگی ۔امریکہ میں جنرل بپن راوت موصوف امریکہ کی مسلح افواج کے انتہائی سینیئرافسران سے وفد کی سطح کے مذاکرات کریں گے ۔ ان مذاکرات کا مقصد ہندوستان اورامریکہ کی افواج کے درمیان باہمی تعاون میں اضافہ کرناہے ۔ اس موقع پر جنرل بپن راوت ویسٹ پوائنٹ میں واقع یوایس ملیٹری اکیڈمی اور کنساس کے فورٹ لیون ورتھ میں جنرل اسٹاف کالج کا دورہ بھی کریں گے ۔
جنرل بپن راوت امریکہ کے جوائنٹ چیف آف اسٹاف کے چیئرمین جنرل جوزف ایف ڈنفورڈ اور امریکی فوج کے سربراہ یعنی چیف آف اسٹاف آف یوایس آرمی کے جوانٹ چیف آف اسٹاف کے ساتھ باہمی مفاد کے امورپر گفتگوکریں گے ۔ واضح ہوکہ جنرل بپن راوت موصوف کمانڈاینڈ اسٹاف کالج فورٹ لیون ورتھ کے سرکردہ اور اکابرطلبأ میں سے ہیں ۔جنرل بپن راوت کے دورہ امریکہ کا مقصد دونوں ملکوں کی فوجی معاہدات میں رفتارپیداکرنا اورحکمتی شراکت داری میں اضافہ کرناہے ۔ ان کے اس دورے سے حاصل ہونے والے تجربات سے ہند۔امریکہ مذاکرات میں مزید اضافہ ہوگا۔
وزارت دفاع
اے کے -203 اسالٹ رائفل کی مینوفیچرنگ
ہندوستان۔ روس رائفلز پرائیویٹ لمٹڈ  ایک مشترکہ منصوبے کی کمپنی ہے جو اے کے ۔ 203 اسالٹ رائفلز کی اندرون ملک تیاری کے لئے قائم کی گئی تھی۔ آئی آر آر پی ایل نے کوروا، اترپردیش میں اندرون ملک اسالٹ رائفلز کی تیاری کے لئے تمام تیاریاں مکمل کرلی ہیں۔ یہ رائفلز اس وقت مینوفیکچرنگ اور ٹسٹنگ کے مرحلے میں ہیں۔
اندرون ملک اے کے۔ 203 رائفلز کی تیاری سے ہندوستانی افواج کے لئے اسالٹ رائفلز کے اعتبار سے خود کفالت حاصل ہوسکے گی، جو کہ آتم نربھر بھارت کے جذبے کا عکاس ہے۔
یہ جانکاری وزیر دفاع جناب راج ناتھ سنگھ نے آج راجیہ سبھا میں جناب اجے بھٹ کو تحریری جواب میں دی۔
وزیراعظم کا دفتر
وزیر اعظم نے معروف سائنس داں ڈاکٹر این-گوپالا کرشنن کے انتقال پر تعزیت کا اظہار کیا
وزیر اعظم جناب نریندر مودی نے معروف سائنس داں ڈاکٹر این- گوپالا کرشنن کے انتقال پر اپنے گہرے رنج وغم کا اظہار کیا ہے۔
وزیر اعظم نے ٹوئٹ کیا:
’’ ڈاکٹر این گوپالا کرشنن جی کی وفات پر دکھ ہوا ہے۔ وہ ایک کثیر جہتی شخصیت کے مالک تھے۔ انہوں نے سائنس اور تعلیم کے شعبوں میں گرانقدر تعاون کیا ہے۔ ان کا، روحانیت سے متعلق زبردست علم اور بھارتی فلسفہ میں ان کی دلچسپی کے لئے بہت احترام کیا جاتا ہے۔ ان کے اہل خانہ سے تعزیت۔ اوم شانتی‘‘
وزارت ماہی پروری، مویشی پروری و ڈیری
آوارہ مویشیوں کے اِدھرادھرگھومنے پرروک لگانے کی اسکیم
نئی دہلی ،12؍فروری : ماہی پروری ، مویشی پروری اورڈیری کے مرکزی وزیرمملکت ڈاکٹرسنجیوکماربالیان نے آج راجیہ سبھامیں بتایاکہ ساتویں جدول کی فہرست دوئم میں ہندوستان کے آئین کی دفعہ 246 کے مطابق مویشیوں میں ہونے والی بیماریوں کی روک تھام اور ان کے تحفظ کے سلسلے میں جانوروں کے علاج ومعالجے کی تربیت اورطورطریقے ریاستی فہرست کے تحت ہیں ۔ جس پر ریاست کو یہ خصوصی اختیارحاصل ہے کہ وہ ساتویں جدول میں فہرست دوئم میں درج شدہ کسی معاملے کے اعتبارسے ریاست کے لئے قوانین بنائے مزید یہ کہ ہندوستان کے آئین کی دفعہ 48کے مطابق ریاست جدید اورسائنٹفک طرز پر مویشی پروری اورزراعت کا اہتمام کرنے کے لئے کوششیں کرے گی اورخصوصاًگایوں،بچھڑوں ،دودھ دینے والی ، بانجھ مویشیوں کے ذبیحہ کو روکنے اورجانوروں کی نسل افزائش کو بہتربنانے کے علاوہ جانوروں کے تحفظ کے لئے اقدامات کرے گی ۔
ہندوستان کے آئین کے 11ویں شیڈول کے مطابق ریاست پنچایتوں کو یہ مراعات دے سکتی ہے کہ وہ کیٹل پاؤنڈس /گئوشالہ سینٹرس قائم کرے اورانھیں چلائے ۔ بہت سی ریاستیں آوارہ جانوں کو کنٹرول کرنے کے لئے گئوشالہ اورسینٹرہاوسیز قائم کررہے ہیں ، اس لئے آوارہ مویشیوں کی روک تھام کے لئے یہ مقامی اداروں کی بھی ذمہ داری ہے ۔
مرکزی حکومت نے آوارہ کتّوں کو ٹیکہ لگانے اوران کی نس بندی کرنے کے لئے اینیمل برتھ کنٹرول  تشکیل دیئے گئے ہیں۔
نیتی آیوگ
خزانہ اور کارپوریٹ امور کی مرکزی وزیر محترمہ نرملا سیتا رمن کل نیشنل مونی ٹائزیشن پائپ لائن کا آغاز کریں گی
نیشنل مونی ٹائزیشن پائپ لائن مرکزی حکومت کی براؤن فیلڈ بنیادی ڈھانچے کے اثاثوں کی چار سالہ پائپ لائن پر مشتمل ہے
نئی دہلی، 22اگست ،2021 / خزانے اور کارپوریٹ امور کی مرکزی وزیر محترمہ نرملا سیتا رمن کل نئی دلی میں قومی مونی ٹائزیشن پائپ لائن کا آغاز کریں گی۔
قومی مونی ٹائیزیشن پائپ لائن  مرکزی حکومت کی براؤن فیلڈ کے بنیادی ڈھانچوں کے اثاثوں کی چار سالہ پائپ لائن پر مشتمل ہے۔ سرمایہ کاروں کو واضح خاکہ فراہم کرنے کے علاوہ این ایم پی حکومت کے اثاثوں کے مونی ٹائیزیشن اقدام کے لیے ایک وسط مدتی نقشۂ راہ کے طور پر کام کرے گی۔
مرکزی بجٹ 22-2021 میں بنیادی ڈھانچے کے لیے اختراعی اور متبادل فائنانس کے حصول کی خاطر اثاثوں کے مونی ٹائیزیشن پر زور دیا گیا ہے اور اس میں کئی کلیدی اعلانات کو شامل کیا گیا ہے۔
قومی مونی ٹائیزیشن پائپ لائن کتاب کا اجرأ نیتی آیوگ کے نائب چیئرمین ڈاکٹر رجیو کمار ، سی ای او ، جناب امیتابھ کانت اور اُن وزارتوں کے سکریٹریوں کی موجودگی میں کیا جائے گا جن کے اثاثے مونی ٹائیزیشن پائپ لائن میں شامل ہیں۔
۔۔۔۔۔۔۔۔
م ن ۔ اس۔ ت ح ۔
U –8161
(Visitor Counter : 205
وزیراعظم کا دفتر
بھارت – متحدہ عرب امارات ورچول سمٹ
نئی دہلی، 18/فروری 2022 ۔ قابل احترام وزیر اعظم جناب نریندر مودی اور ابوظہبی کے ولی عہد عالی جناب شیخ محمد بن زائد النھیان نے آج ایک ورچول سمٹ کی۔ دونوں رہنماؤں نے سبھی شعبوں میں دو فریقی تعلقات میں مسلسل پیش رفت پر گہرے اطمینان کا اظہار کیا۔
قابل احترام وزیر اعظم اور عالی جناب ولی عہد نے ایک مشترکہ ویژن اسٹیٹمنٹ ’’ایڈوانسنگ دی انڈیا اینڈ یو اے ای کمپریہنسیو اسٹریٹیجک پارٹنرشپ: نیو فرنٹیئرس، نیو مائل اسٹون‘‘ جاری کیا۔ اس اسٹیٹمنٹ  میں بھارت اور متحدہ عرب امارات کے درمیان مستقبل پر مرکوز شراکت داری کا ایک لائحہ عمل پیش کیا گیا ہے اور توجہ والے شعبوں اور نتائج کی نشان دہی کی گئی ہے۔ مشترکہ مقصد معیشت، توانائی، موسمیاتی کارروائی، ابھرتی ہوئی ٹیکنالوجیز، ہنرمندی و تعلیم، غذائی تحفظ، حفظان صحت، دفاع و سلامتی سمیت مختلف شعبوں میں نئی تجارت، سرمایہ کاری اور اختراعاتی محرکات کو فروغ دینا ہے۔
ورچول سمٹ کا ایک نمایاں پہلو دونوں رہنماؤں کی ورچول موجودگی میں صنعت و تجارت کے وزیر جناب پیوش گوئل اور متحدہ عرب امارات کے وزیر معیشت عالی جناب عبداللہ بن طوق المری کے ذریعے انڈیا – یو اے ای کمپریہنسیو اکونومک پارٹنرشپ ایگریمنٹ  پر دستخط کرنا اور اس کا تبادلہ کرنا تھا۔ اس معاہدے سے بھارت اور متحدہ عرب امارات کی تجارت کو قابل ذکر فائدہ ہوگا، جس میں بازار تک وسیع رسائی اور ٹیرف میں کمی شامل ہیں۔ توقع ہے کہ سی ای پی اے سے دو فریقی تجارت میں اضافہ ہوگا اور یہ آئندہ پانچ برسوں میں موجودہ 60 بلین امریکی ڈالر سے بڑھ کر 100 بلین امریکی ڈالر تک جاپہنچے گی۔
دونوں لیڈروں نے بھارت کی آزادی کی 75ویں سال گرہ اور متحدہ عرب امارات کے قیام کے 50ویں سال کے موقع پر مشترکہ یادگاری ٹکٹ بھی جاری کیا۔ بھارت اور متحدہ عرب امارات کے اداروں کے درمیان دو دستخط شدہ مفاہمت ناموں کا بھی سربراہ اجلاس کے دوران اعلان کیا گیا۔ یہ مفاہمت نامے ہیں ، اے پی ای ڈی اے اور ڈی پی ورلڈ اینڈ الظھرہ کے درمیان فوڈ سکیورٹی کوریڈور انیشی ایٹو کے متعلق مفاہمت نامہ اور انڈیاز گفٹ سٹی اور ابوظہبی گلوبل مارکیٹ کے مابین مالی پروجیکٹوں و خدمات میں تعاون سے متعلق مفاہمت نامہ۔ دو دیگر مفاہمت ناموں پر بھی دونوں فریقوں کے مابین اتفاق ہوا، جن میں سے ایک کلائمیٹ ایکشن کے معاملے میں تعاون اور دوسرا تعلیم سے متعلق ہے۔
وزیر اعظم نے کووڈ کی وبا کے دوران بھارتی برادری کا خیال رکھنے کے لئے ابوظہبی کے عالی جناب ولی عہد کا شکریہ ادا کیا۔ انھوں نے ان کو بھارت کا جلد از جلد دورہ کرنے کی بھی دعوت دی۔
ٹیکسٹائلز کی وزارت
8منظورشدہ لیب اب کووڈ-19 سے بچاؤ کے لئے ضروری پی پی ای کور آل کے پروٹوٹائپ نمونوں کی جانچ کررہے ہیں، یہ سبھی لیب این اے بی ایل کے ذریعے منظورشدہ ہیں
جانچ، حکومت ہند کی صحت و کنبہ بہبود کی وزارت کے ذریعے جاری تکنیکی ضرورتوں کے مطابق کی جارہی ہے، ہر پی پی ای کور آل کے منظور کئے گئے پروٹوٹائپ نمونے کے لئے یونیک سرٹیفکیشن کوڈ  جاری کرنے کے لئے تفصیلی طریقہ کار کپڑے کی وزارت کے ذریعے جاری کیا گیا ہے
سبھی یو سی سی سرٹیفکیٹ کی تفصیلات ڈی آر ڈی او، او ایف بی اور ایس آئی ٹی آر اے کی آفیشیل ویب سائٹ پر دستیاب ہیں
نئی دہلی، 8 مئی 2020 ۔ آٹھ لیب اب کووڈ-19 کے بچاؤ کے لئے ضروری پی پی ای کورآل کی جانچ کے لئے منظور شدہ ہیں۔ یہ ہیں  ساؤتھ انڈیا ٹیکسٹائلس ریسرچ ایسوسی ایشن ، کوئمبٹور، تمل ناڈو،  ڈی آر ڈی او – آئی این ایم اے ایس، نئی دہلی،  ہیوی وہیکل فیکٹری، اواڈی، چنئی،  اسمال آرمس فیکٹری، کانپور، اترپردیش،  آرڈنینس فیکٹری، کانپور، اترپردیش،  آرڈنینس فیکٹری، مرادنگر، اترپردیش،  آرڈینس فیکٹری، امبرناتھ، مہاراشٹر،  میٹل اینڈ اسٹیل فیکٹری، ایشاپور، مغربی بنگال۔ یہ سبھی لیب این اے بی ایل سے منظورشدہ ہیں۔
جانچ، حکومت ہند کی صحت و کنبہ بہبود کی وزارت کے ذریعے 2 مارچ 2020 کو جاری تکنیکی ضرورتوں کے مطابق کی جارہی ہے۔ کپڑے کی وزارت نے 6 اپریل 2020 کو پی پی ای کورآل کے مینوفیکچررس کے ہر ایک منظور شدہ پروٹوٹائپ نمونے کے لئے یونیک سرٹیفکیشن کوڈ  جاری کرنے کا تفصیلی طریقہ کار جاری کیا تھا۔ کپڑے کی وزارت نے 22 اپریل 2020 کو اس طریقہ کار کو اور زیادہ معقول بنایا۔
یونیک سرٹیفکیشن کوڈ  کا مقصد مینوفیکچرر کے ذریعے جمع کرائے گئے ہر ایک پروٹوٹائپ نمونے سے ہے اور اسے ہر ایک تیار شدہ کورآل پر مینوفیکچرر کے نام، تیاری کی تاریخ اور خریدار کے نام کے ساتھ درج کرنا ہوتا ہے۔ اس پروسیجر کو حکومت ہند کی صحت و کنبہ بہبود کی وزارت کے تحت اسپتالوں اور صحت خدمات تنظیموں کی خرید ایجنسی – میسرز ایچ ایل ایل لائف کیئر لمیٹڈ کے ذریعے خرید کے تناظر میں پوری طرح عمل میں لایا گیا ہے۔
مینوفیکچررس کو اپنے جمع کرائے گئے نمونے کے ساتھ ایک حلف نامہ بھی داخل کرنا پڑتا ہے، جس میں مینوفیکچرنگ یونٹ، جی ایس ٹی آئی این نمبر، کمپنی کا رجسٹریشن نمبر، ادیوگ آدھار نمبر یا ڈی آئی سی رجسٹریشن نمبر اور دیگر متعلقہ تفصیلات بھی درج ہونی چاہئیں۔ ان کو یہ اعلان بھی کرنا پڑتا ہے کہ وہ تاجر نہیں، ٹیکسٹائل مینوفیکچررس ہیں۔ یہ حلف نامہ یو سی سی سرٹیفکیٹ کے فارم کے لئے ہوتا ہے۔
سبھی یو سی سی سرٹیفکیٹ کی تفاصیل ڈی آر ڈی یو، او ایف بی  اور ایس آئی ٹی آر اے کی آفیشل ویب سائٹ پر عوام کے ذریعے توثیق کے لئے ہیں۔
وزیراعظم کا دفتر
وزیر اعظم نے نیرج چوپڑا کو ڈائمنڈ لیگ ٹرافی جیتنے پر مبارکباد دی
وزیر اعظم جناب نریندر مودی نے باوقار ڈائمنڈ لیگ ٹرافی جیتنے والے پہلے ہندوستانی بن کر ایک بار پھر تاریخ رقم کرنے پر نیرج چوپڑا کو مبارکباد دی ہے۔
ایک ٹویٹ میں، وزیر اعظم نے کہا؛
’’باوقار ڈائمنڈ لیگ ٹرافی جیتنے والے پہلے ہندوستانی بن کر ایک بار پھر تاریخ رقم کرنے کے لیے @نیرج _چوپڑا 1 کو مبارکباد۔ انہوں نے بڑی لگن اور مستقل مزاجی کا مظاہرہ کیا ہے۔ ان کی بار بار کی کامیابیاں اس بات کو ظاہر کرتی ہیں کہ ہندوستانی ایتھلیٹکس کتنی بڑی ترقی کر رہا ہے۔‘‘